Birzgales pamatskola

Birzgales pamatskola ir vispārizglītojoša mācību iestāde Birzgalē, Ogres novadā.

 Vēsture 
Skola dibināta 1849. gadā, kad Lindes—Birzgales muižas īpašnieks Pauls Karls Jorgens fan Hāns atvēlēja ēku mācību vajadzībām. Sākotnēji tā saukta par Lindes—Birzgales skolu. Vēlāk šis nosaukums mainīts uz Lindes 1. pakāpes skolu. Pirmais patstāvīgais skolotājs bija dzejnieks Fricis Mālberģis, un 1849. gadā skolā mācījās 25 līdz 30 bērni. Pirmā skola bija vienstāvu mūra ēka bez pagraba un bēniņu dzīvokļiem. Ēkas vienā galā bija ierīkota muižas moderniecība, otrā galā atradusies skolas istaba un skolotāja dzīvoklis. Ap 1875. gadu obligāta bija trīs klašu izglītība, 4. klasē turpināt mācīties varēja tikai teicamnieki. No 1910. līdz 1911. gadam skolas bēniņos iekārtoja skolēnu internātu, kas līdz tam bija pagrabtelpās. 1925./1926. mācību gadā tika atvērta 6. klase un Lindes 1. pakāpes skolas nosaukums mainīts uz Birzgales sešklasīgo pamatskolu. Ar 1961./1962. mācību gadu skola pārdēvēta par Birzgales astoņklasīgo pamatskolu. Sākot ar 1971./1972. mācību gadu skola uzsāka darbu pēc kabinetu sistēmas. Kopš 1993. gada skolas nosaukums ir Birzgales pamatskola. 2004. gadā skolai piebūvēta sporta zāle.

 Programmas 
 Pamatizglītības programma, (kods 21011111);
 Speciālās pamatizglītības programma izglītojamajiem ar mācīšanās traucējumiem, (kods 21015611);
 Speciālā pamatizglītības programma izglītojamajiem ar garīgās attīstības traucējumiem (kods 21015811);

 Atsauces 

Kategorija:Skolas Ogres novadā
Kategorija:Pamatskolas Latvijā
Kategorija:Birzgales pagasts